phoneee/thai-legal-corpus huggingface dataset:
ประกาศกระทรวงมหาดไทยเรื่อง การเปิดจุดผ่านแดนชั่วคราวเพื่อดําเนินการตามโครงการก่อสร้างสะพานมิตรภาพ 3 ระหว่างนครพนม - คําม่วน-------------------------------------------------------- ด้วยรัฐบาลแห่งราชอาณาจักรไทย และรัฐบาลแห่งสาธารณรัฐประชาธิปไตยประชาชนลาวได้ทําความตกลงว่าด้วยการก่อสร้างสะพานมิตรภาพ 3 ระหว่างนครพนม - คําม่วน โดยมีกําหนดแล้วเสร็จภายในปี 2554 เพื่ออํานวยความสะดวกในการก่อสร้างสะพานมิตรภาพฯ ดังกล่าวให้สามารถดําเนินการไปด้วยความเรียบร้อย และให้การปฏิบัติเป็นไปโดยถูกต้องตามกฎหมายและระเบียบของทางราชการ อาศัยอํานาจตามความในมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศเปิดจุดผ่านแดนชั่วคราวเพื่อการก่อสร้างสะพานมิตรภาพข้ามแม่น้ําโขง แห่งที่ 3 ที่บริเวณบ้านห้อม ตําบลอาจสามารถ อําเภอเมืองนครพนม จังหวัดนครพนม ตรงข้ามกับบ้านเวินใต้ เมืองท่าแขก แขวงคําม่วน สําหรับให้บุคคล เจ้าหน้าที่ เครื่องจักร วัสดุอุปกรณ์ รวมทั้ง พาหนะที่เกี่ยวข้องผ่านเข้า - ออกเขตก่อสร้างสะพานมิตรภาพฯ ดังกล่าว แต่ไม่รวมถึงการสัญจรไป - มาของบุคคลหรือพาหนะอื่นที่ไม่มีหน้าที่เกี่ยวข้องกับการก่อสร้างสะพาน ทั้งนี้ การกําหนดพื้นที่เขตก่อสร้าง และพิธีการต่าง ๆ ที่เกี่ยวข้องในการผ่านเข้า - ออกเขตก่อสร้าง (Construction Zone) ให้เป็นไปตามข้อกําหนดว่าด้วยเขตก่อสร้าง (Construction Zone) สําหรับโครงการก่อสร้างสะพานมิตรภาพ 3 ระหว่างนครพนม - คําม่วน ฉบับลงวันที่ 9 กรกฎาคม 2552 ให้ส่วนราชการที่เกี่ยวข้องเข้มงวดกวดขันเรื่องการลักลอบค้ายาเสพติด อาวุธสงครามและสิ่งผิดกฎหมายอื่น ๆ รวมทั้งควบคุมดูแลการปฏิบัติงานในการก่อสร้างสะพานมิตรภาพข้ามแม่น้ําโขงแห่งที่ 3 ให้เป็นไปตามกฎหมายและระเบียบที่เกี่ยวข้องด้วย เมื่อการก่อสร้างสะพานแล้วเสร็จให้ปิดจุดผ่านแดนชั่วคราวนี้ทันที ทั้งนี้ ตั้งแต่บัดนี้ เป็นต้นไปผู้มีอํานาจลงนาม - ประกาศ ณ วันที่ 29 กรกฎาคม พ.ศ. 2552 ชวรัตน์ ชาญวีรกูลรัฐมนตรีว่าการกระทรวงมหาดไทย
คำสั่งกรุงเทพมหานครคำสั่งกรุงเทพมหานครที่ ๓๔๓๕/๒๕๔๙เรื่องมอบอำนาจให้ผู้อำนวยการสำนักงบประมาณกรุงเทพมหานครปฏิบัติราชการแทนปลัดกรุงเทพมหานคร โดยที่เป็นการสมควร เพื่อให้การบริหารราชการของกรุงเทพมหานครดำเนินไปด้วยความเรียบร้อย และมีประสิทธิภาพเพิ่มขึ้นอาศัยอำนาจตามความในมาตรา ๘๒ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๒๓ ของระเบียบกรุงเทพมหานคร ว่าด้วยการกำหนดประเภทรายรับ -รายจ่าย และการปฏิบัติเกี่ยวกับงบประมาณ พ.ศ. ๒๕๓๓ จึงมอบอำนาจในการอนุมัติเปลี่ยนแปลงรายละเอียดงบประมาณรายจ่ายในหมวดเงินอุดหนุนและหมวดรายจ่ายอื่นเฉพาะกรณีมีข้อผิดพลาด คำพิมพ์ผิด พิมพ์เกิน หรือพิมพ์ตกหล่น ซึ่งไม่มีผลทำให้วงเงินงบประมาณเปลี่ยนไปและไม่กระทบต่อวัตถุประสงค์เดิมที่ปรากฏในข้อบัญญัติงบประมาณรายจ่ายประจำปีให้ผู้อำนวยการสำนักงบประมาณกรุงเทพมหานครปฏิบัติราชการแทนทั้งนี้ ตั้งแต่บัดนี้เป็นต้นไป[๑]สั่งณ วันที่ ๖ ตุลาคม พ.ศ. ๒๕๔๙พงศ์ศักติฐ์เสมสันต์รองปลัดกรุงเทพมหานครรักษาราชการแทนปลัดกรุงเทพมหานครวัชศักดิ์/ผู้จัดทำ๑๕ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๒๕ ง/หน้า ๖๑/๔ ธันวาคม ๒๕๔๙
ที่ นร 1006/ว 17 สํานักงาน ก.พ. ถนนติวานนท์ จังหวัดนนทบุรี 1100028 กรกฎาคม 2558 เรื่อง ประสบการณ์ในงานที่หลากหลายตามมาตรฐานกําหนดตําแหน่งประเภทอํานวยการเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1008/ว 15 ลงวันที่ 28 กรกฎาคม 2558อื่นๆ - ด้วยมาตรฐานกําหนดตําแหน่งสําหรับตําแหน่งประเภทอํานวยการตามหนังสือที่อ้างถึงได้กําหนดคุณสมบัติเฉพาะสําหรับตําแหน่งประเภทอํานวยการระดับต้นและระดับสูงว่า จะต้องมีประสบการณ์ในงานที่หลากหลายสําหรับตําแหน่งประเภทอํานวยการตามที่ ก.พ. กําหนด ก.พ. จึงกําหนดประสบการณ์ในงานที่หลากหลายสําหรับตําแหน่งประเภทอํานวยการ ดังนี้ 1. "ประสบการณ์ในงานที่หลากหลาย" หมายถึง ประสบการณ์ในการปฏิบัติราชการในต่างสายงาน ต่างหน่วยงาน ต่างพื้นที่ หรือต่างลักษณะงาน ไม่น้อยกว่าสามอย่าง โดยมีระยะเวลาปฏิบัติราชการอย่างละไม่น้อยกว่าสองปี โดยอาจเป็นประสบการณ์ในการปฏิบัติราชการในต่างสายงาน ต่างหน่วยงาน ต่างพื้นที่ หรือต่างลักษณะงาน รวมกันก็ได้ แต่ถ้าเป็นกรณีที่มีประสบการณ์ในการปฏิบัติราชการในต่างสายงาน ต่างหน่วยงาน ต่างพื้นที่ หรือต่างลักษณะงานในเวลาเดียวกัน ให้นับได้เพียงอย่างเดียว "ต่างหน่วยงาน" หมายถึง ชื่อของกระทรวง กรม หรือส่วนราชการ ตามที่ปรากฏในกฎหมายหรือกฎที่แบ่งส่วนราชการนั้น ต่างกัน โดยจะต้องมีหน้าที่ความรับผิดชอบและลักษณะงานที่ปฏิบัติของหน่วยงานต่างกันด้วย ทั้งนี้ ตามที่ อ.ก.พ. กระทรวงกําหนด "ต่างพื้นที่" หมายถึง ชื่อของอําเภอหรือเขต จังหวัด หรือประเทศต่างกัน "ต่างลักษณะงาน" หมายถึง ชื่อของตําแหน่งในสายงาน หน่วยงาน หรือพื้นที่คงเดิม แต่งานที่ได้รับมอบหมายให้ปฏิบัติเป็นงานที่ต้องใช้ความรู้ ความสามารถ สมรรถนะ หรือทักษะที่แตกต่างกันอย่างชัดเจน ทั้งนี้ ตามที่ อ.ก.พ. กระทรวงกําหนด 2. ในกรณีที่ส่วนราชการใดจะกําหนดจํานวนหรือระยะเวลาในการมีประสบการณ์ในการปฏิบัติราชการมากกว่าขั้นต่ําที่กําหนดไว้ตาม 1. ให้นําเสนอ อ.ก.พ. กระทรวง พิจารณาให้ความเห็นชอบก่อน 3. กรณีที่มีปัญหาในการพิจารณาประสบการณ์ในงานที่หลากหลาย ให้ อ.ก.พ. กระทรวง มีอํานาจในการพิจารณาวินิจฉัยปัญหาดังกล่าวทุกกรณี 4. แนวทางการบังคับใช้ ให้นําประสบการณ์ในงานที่หลากหลายมาใช้บังคับตั้งแต่ปีงบประมาณ พ.ศ. 2562 เป็นต้นไป ทั้งนี้ ภายใต้เงื่อนไขดังนี้ 4.1 ในปีงบประมาณ พ.ศ. 2562 และปีงบประมาณ พ.ศ. 2563 คําว่า "ประสบการณ์ในงานที่หลากหลาย" ให้หมายถึงประสบการณ์ในการปฏิบัติราชการในต่างสายงาน ต่างหน่วยงาน ต่างพื้นที่ หรือต่างลักษณะงาน ไม่น้อยกว่าสองงาน อย่างละไม่น้อยกว่าหนึ่งปีก็ได้ 4.2 ตั้งแต่ปีงบประมาณ พ.ศ. 2564 เป็นต้นไป คําว่า "ประสบการณ์ในงานที่หลากหลาย" ให้เป็นไปตามข้อ 1. 5. ข้าราชการพลเรือนสามัญผู้ใดได้รับหรือเคยได้รับแต่งตั้งให้ดํารงตําแหน่งประเภทอํานวยการมาแล้วก่อนวันที่ประสบการณ์ในงานที่หลากหลายตามหนังสือฉบับนี้ใช้บังคับตาม 4 ให้ถือว่าผู้นั้นมีประสบการณ์ในงานที่หลากหลายตามหนังสือฉบับนี้ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กราและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2547 1643โทรสาร 0 2547 1603
ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 48/2548เรื่อง การจอง การจัดจําหน่าย และการจัดสรรหลักทรัพย์ที่ออกใหม่(ฉบับที่ 9) อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้เพิ่มความต่อไปนี้เป็นวรรคสองของข้อ 7/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 37/2544 เรื่อง การจอง การจัดจําหน่าย และการจัดสรรหลักทรัพย์ที่ออกใหม่ ลงวันที่ 19 ตุลาคม พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2546 เรื่อง การจอง การจัดจําหน่าย และการจัดสรรหลักทรัพย์ที่ออกใหม่ (ฉบับที่ 4) ลงวันที่ 11 กรกฎาคม พ.ศ. 2546 "นอกจากรายการและข้อความตามวรรคหนึ่ง ใบจองซื้อหุ้นกู้ต้องมีข้อความดังต่อไปนี้ด้วย (1) ผู้จองซื้อหุ้นกู้ยินยอมแต่งตั้ง (ชื่อบุคคลที่ได้รับความเห็นชอบจากสํานักงาน) เป็นผู้แทนผู้ถือหุ้นกู้ (ถ้ามี)1. ผู้จองซื้อหุ้นกู้ยินยอมผูกพันตามข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ สําหรับหุ้นกู้ (ชื่อเฉพาะของหุ้นกู้ที่ใช้ในการอ้างอิง) ทุกประการ หากผู้จองซื้อได้รับการจัดสรรหุ้นกู้2. ผู้จองซื้อหุ้นกู้อาจตรวจดูข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ได้ที่สํานักงานคณะกรรมการกํากับหลักทรัพย์และตลาดหลักทรัพย์ สํานักงานแห่งใหญ่ของผู้ออกหุ้นกู้ และสํานักงานของผู้จัดจําหน่ายหลักทรัพย์ (ถ้ามี)" ข้อ 2 ให้เพิ่มความต่อไปนี้เป็นข้อ 8/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 37/2544 เรื่อง การจอง การจัดจําหน่าย และการจัดสรรหลักทรัพย์ที่ออกใหม่ ลงวันที่ 19 ตุลาคม พ.ศ. 2544 "ข้อ 8/1 ในกรณีที่เป็นการเสนอขายหุ้นกู้ที่ออกใหม่ หากบริษัทที่ออกหุ้นกู้ไม่อาจแต่งตั้งผู้แทนผู้ถือหุ้นกู้ตามคํายินยอมของผู้ถือหุ้นกู้หรือไม่อาจจัดให้มีหลักประกันการออกหุ้นกู้ตามข้อกําหนดสิทธิ (ถ้ามี) ให้บริษัทที่ออกหลักทรัพย์ต้องคืนเงินค่าจองซื้อหุ้นกู้พร้อมดอกเบี้ยที่เกิดจากบัญชีจองซื้อหุ้นกู้ให้แก่ผู้จองซื้อหุ้นกู้ภายในสิบสี่วันนับแต่วันปิดการเสนอขายหุ้นกู้ ในกรณีที่เป็นการเสนอขายหลักทรัพย์โดยมีผู้จัดจําหน่ายหลักทรัพย์ บริษัทที่ออกหุ้นกู้ต้องมีข้อตกลงให้ผู้จัดจําหน่ายหลักทรัพย์เป็นผู้ดําเนินการส่งคืนเงินให้แก่ผู้จองซื้อหุ้นกู้ตามระยะเวลาที่กําหนดในวรรคหนึ่งด้วย"ข้อ 3 ประกาศนี้ให้มีผลใช้บังคับตั้งแต่วันที่ 16 ตุลาคม พ.ศ. 2548 เป็นต้นไป
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงเทศบาลสายทางยกระดับเชื่อมระหว่างอาคารอู่จอดและซ่อมบำรุงรถไฟฟ้ากับถนนวิภาวดีรังสิตพ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๘ กุมภาพันธ์ พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อสร้างทางหลวงเทศบาลสายทางยกระดับเชื่อมระหว่างอาคารอู่จอดและซ่อมบำรุงรถไฟฟ้ากับถนนวิภาวดีรังสิตในท้องที่แขวงลาดยาว เขตจตุจักร กรุงเทพมหานครอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๖๘ วรรคหนึ่งแห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐และมาตรา ๕๑ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะคืนเพื่อสร้างทางหลวงเทศบาลสายทางยกระดับเชื่อมระหว่างอาคารอู่จอดและซ่อมบำรุงรถไฟฟ้ากับถนนวิภาวดีรังสิตพ.ศ. ๒๕๔๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราชกฤษฎีกานี้มาตรา ๕เขตที่ดินในบริเวณที่ที่จะเวนคืนตามพระราชกฤษฎีกานี้ อยู่ในท้องที่แขวงลาดยาวเขตจตุจักร กรุงเทพมหานคร มีส่วนแคบที่สุดหนึ่งร้อยเมตรและส่วนกว้างที่สุดสามร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีแผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงเทศบาลสายทางยกระดับเชื่อมระหว่างอาคารอู่จอดและซ่อมบำรุงรถไฟฟ้ากับถนนวิภาวดีรังสิตพ.ศ.๒๕๔๗ [ดูข้อมูลจากภาพกฎหมาย]หมายเหตุ : - เหตุผลในการประกาศใช้พระราชกฤษฎีกาฉบับนี้คือเนื่องจากกรุงเทพมหานครได้ทำการสำรวจเขตที่ดินเพื่อเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงเทศบาล สายทางยกระดับเชื่อมระหว่างอาคารอู่จอดรถและซ่อมบำรุงรถไฟฟ้ากับถนนวิภาวดีรังสิตพ.ศ. ๒๕๔๒ ยังไม่แล้วเสร็จสมควรกำหนดเขตที่ดินในบริเวณที่ที่จะเวนคืนในท้องที่แขวงลาดยาว เขตจตุจักรกรุงเทพมหานครเพื่อให้เจ้าหน้าหรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนได้อีกสี่ปีจึงจำเป็นต้องตราพระราชกฤษฎีกานี้บรรณพต/พิมพ์๔พฤษภาคม ๒๕๔๗จีระ/สุนันทา/ตรวจ๑๔พฤษภาคม ๒๕๔๗A+B[๑] รก.๒๕๔๗/๒๒ก/๒๑/๒๕มีนาคม ๒๕๔๗
คำพิพากษาศาลฎีกาที่ 613194หลักกฎหมาย: คดีที่เอกชนยื่นฟ้อง มหาวิทยาลัยราชภัฏ ซึ่งเป็นหน่วยงานทางปกครองอ้างว่าเป็นผู้ครอบครองทำประโยชน์ที่ดินพิพาท โดยมีหลักฐานการชำระภาษีบำรุงท้องที่ (ภ.บ.ท. ๕) ผู้ถูกฟ้องคดีใช้ประโยชน์ที่ดินพิพาทเป็นที่ตั้งวิทยาเขต จึงให้ราษฎรออกจากพื้นที่พิพาทและจัดสรรที่ดินแปลงใหม่ให้ราษฎรทดแทนที่ดินแปลงเดิมแต่ลดจำนวนพื้นที่ทำกินลง ผู้ถูกฟ้องคดีได้เข้ามาไถปรับที่ดินทำลายแปลงคันนาของผู้ฟ้องคดีจนได้รับความเสียหาย ขอให้ศาลมีคำพิพากษาหรือคำสั่งคืนที่ดินพิพาท พร้อมปรับสภาพที่ดินให้เหมือนเดิมคืนแก่ผู้ฟ้องคดี หากที่ดินพิพาทขึ้นทะเบียนเป็นที่ราชพัสดุแล้วและไม่สามารถเพิกถอนการขึ้นทะเบียนได้ ขอให้ผู้ฟ้องคดีได้สิทธิในการเช่าที่ดินพิพาทต่อไป และขอให้ผู้ถูกฟ้องคดีใช้พื้นที่เฉพาะบริเวณที่ไม่ก่อให้เกิดความเดือดร้อนแก่ประชาชน ผู้ถูกฟ้องคดีให้การว่า ผู้ฟ้องคดีมีเพียงแบบแสดงรายการชำระภาษีบำรุงท้องที่ (ภ.บ.ท. ๕) หรือใบเสร็จรับเงินภาษีบำรุงท้องที่ (ภ.บ.ท. ๑๑) เอกสารดังกล่าวไม่ใช่หลักฐานแสดงกรรมสิทธิ์ในที่ดิน การที่ผู้ฟ้องคดีเข้าไปครอบครองทำประโยชน์ในที่ดินราชพัสดุ เป็นการกระทำไม่ชอบด้วยกฎหมาย เห็นว่า การที่ศาลจะมีคำพิพากษาหรือคำสั่งตามที่ผู้ฟ้องคดีมีคำขอได้นั้น ศาลจำต้องพิจารณาให้ได้ความเสียก่อนว่า ที่ดินพิพาทเป็นที่ดินที่ผู้ฟ้องคดีมีสิทธิยึดถือครอบครองทำประโยชน์ ตามที่ผู้ฟ้องคดีกล่าวอ้างหรือเป็นที่ราชพัสดุเป็นสำคัญ แล้วจึงจะพิจารณาประเด็นอื่นต่อไป จึงเป็นคดีพิพาทเกี่ยวกับสิทธิในที่ดิน อันอยู่ในอำนาจพิจารณาพิพากษาของศาลยุติธรรม ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 101/2560ศาลปกครองนครราชสีมาศาลผู้ส่งความเห็นศาลจังหวัดนางรองศาลผู้รับความเห็นนางอุดม สมบัติ ผู้ฟ้องคดีมหาวิทยาลัยราชภัฏบุรีรัมย์ผู้ถูกฟ้องคดี พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 ป.พ.พ. ป.ที่ดิน พ.ร.บ.ที่ราชพัสดุ พ.ศ.2518 พ.ร.บ.มหาวิทยาลัยราชภัฏ พ.ศ.2547 คดีที่เอกชนยื่นฟ้อง มหาวิทยาลัยราชภัฏ ซึ่งเป็นหน่วยงานทางปกครองอ้างว่าเป็นผู้ครอบครองทำประโยชน์ที่ดินพิพาท โดยมีหลักฐานการชำระภาษีบำรุงท้องที่ (ภ.บ.ท. ๕) ผู้ถูกฟ้องคดีใช้ประโยชน์ที่ดินพิพาทเป็นที่ตั้งวิทยาเขต จึงให้ราษฎรออกจากพื้นที่พิพาทและจัดสรรที่ดินแปลงใหม่ให้ราษฎรทดแทนที่ดินแปลงเดิมแต่ลดจำนวนพื้นที่ทำกินลง ผู้ถูกฟ้องคดีได้เข้ามาไถปรับที่ดินทำลายแปลงคันนาของผู้ฟ้องคดีจนได้รับความเสียหาย ขอให้ศาลมีคำพิพากษาหรือคำสั่งคืนที่ดินพิพาท พร้อมปรับสภาพที่ดินให้เหมือนเดิมคืนแก่ผู้ฟ้องคดี หากที่ดินพิพาทขึ้นทะเบียนเป็นที่ราชพัสดุแล้วและไม่สามารถเพิกถอนการขึ้นทะเบียนได้ ขอให้ผู้ฟ้องคดีได้สิทธิในการเช่าที่ดินพิพาทต่อไป และขอให้ผู้ถูกฟ้องคดีใช้พื้นที่เฉพาะบริเวณที่ไม่ก่อให้เกิดความเดือดร้อนแก่ประชาชน ผู้ถูกฟ้องคดีให้การว่า ผู้ฟ้องคดีมีเพียงแบบแสดงรายการชำระภาษีบำรุงท้องที่ (ภ.บ.ท. ๕) หรือใบเสร็จรับเงินภาษีบำรุงท้องที่ (ภ.บ.ท. ๑๑) เอกสารดังกล่าวไม่ใช่หลักฐานแสดงกรรมสิทธิ์ในที่ดิน การที่ผู้ฟ้องคดีเข้าไปครอบครองทำประโยชน์ในที่ดินราชพัสดุ เป็นการกระทำไม่ชอบด้วยกฎหมาย เห็นว่า การที่ศาลจะมีคำพิพากษาหรือคำสั่งตามที่ผู้ฟ้องคดีมีคำขอได้นั้น ศาลจำต้องพิจารณาให้ได้ความเสียก่อนว่า ที่ดินพิพาทเป็นที่ดินที่ผู้ฟ้องคดีมีสิทธิยึดถือครอบครองทำประโยชน์ ตามที่ผู้ฟ้องคดีกล่าวอ้างหรือเป็นที่ราชพัสดุเป็นสำคัญ แล้วจึงจะพิจารณาประเด็นอื่นต่อไป จึงเป็นคดีพิพาทเกี่ยวกับสิทธิในที่ดิน อันอยู่ในอำนาจพิจารณาพิพากษาของศาลยุติธรรม()แหล่งที่มาส่วนเลขานุการคณะกรรมการวินิจฉัยฯแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคดีเกี่ยวกับสิทธิในที่ดิน
ประกาศกระทรวงสาธารณสุขเรื่องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติเครื่องมือแพทย์พ.ศ. ๒๕๕๑ อาศัยอำนาจตามความในมาตรา๕ วรรคหนึ่ง แห่งพระราชบัญญัติเครื่องมือแพทย์ พ.ศ. ๒๕๕๑ รัฐมนตรีว่าการกระทรวงสาธารณสุขออกประกาศไว้ดังต่อไปนี้ข้อ๑ ให้ยกเลิกประกาศกระทรวงสาธารณสุขเรื่อง แต่งตั้งพนักงานเจ้าหน้าที่เพื่อปฏิบัติการตามพระราชบัญญัติเครื่องมือแพทย์พ.ศ. ๒๕๕๑ ลงวันที่ ๒๕ พฤศจิกายน พ.ศ. ๒๕๕๔ข้อ๒ ให้บุคคลซึ่งดำรงตำแหน่งต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติเครื่องมือแพทย์ พ.ศ. ๒๕๕๑(๑) ปลัดกระทรวงสาธารณสุข(๒) รองปลัดกระทรวงสาธารณสุข(๓) อธิบดีกรมการแพทย์(๔) อธิบดีกรมอนามัย(๕) อธิบดีกรมควบคุมโรค(๖) อธิบดีกรมวิทยาศาสตร์การแพทย์(๗) อธิบดีกรมสนับสนุนบริการสุขภาพ(๘) ผู้ตรวจราชการกระทรวงสาธารณสุข(๙) สาธารณสุขนิเทศก์(๑๐) เลขาธิการคณะกรรมการอาหารและยา(๑๑) รองเลขาธิการคณะกรรมการอาหารและยา(๑๒)ผู้ทรงคุณวุฒิด้านความปลอดภัยและประสิทธิผลของผลิตภัณฑ์และการใช้ผลิตภัณฑ์ด้านสาธารณสุขสำนักงานคณะกรรมการอาหารและยา(๑๓) ผู้ทรงคุณวุฒิด้านมาตรฐานผลิตภัณฑ์ด้านสาธารณสุข สำนักงานคณะกรรมการอาหารและยา(๑๔) ผู้อำนวยการกองควบคุมเครื่องมือแพทย์ สำนักงานคณะกรรมการอาหารและยา(๑๕) ผู้อำนวยการสำนักด่านอาหารและยา สำนักงานคณะกรรมการอาหารและยา(๑๖) ผู้อำนวยการกองส่งเสริมงานคุ้มครองผู้บริโภคด้านผลิตภัณฑ์สุขภาพในส่วนภูมิภาคและท้องถิ่นสำนักงานคณะกรรมการอาหารและยา(๑๗) ผู้เชี่ยวชาญด้านความปลอดภัยของเครื่องมือแพทย์ สำนักงานคณะกรรมการอาหารและยา(๑๘) เภสัชกร สำนักงานคณะกรรมการอาหารและยา(๑๙) นักวิชาการอาหารและยา สำนักงานคณะกรรมการอาหารและยาข้อ๓ ให้บุคคลซึ่งดำรงตำแหน่งต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติเครื่องมือแพทย์ พ.ศ. ๒๕๕๑เฉพาะในเขตจังหวัดหรืออำเภอ ที่ตนมีอำนาจหน้าที่ดูแลและรับผิดชอบในการปฏิบัติราชการ(๑) ผู้ว่าราชการจังหวัดทุกจังหวัด ยกเว้นกรุงเทพมหานคร(๒) นายแพทย์สาธารณสุขจังหวัด(๓) นายแพทย์ เภสัชกร นักวิชาการสาธารณสุข และนิติกร ของสำนักงานสาธารณสุขจังหวัด(๔) สาธารณสุขอำเภอ(๕) เภสัชกรหัวหน้ากลุ่มงานเภสัชกรรมและคุ้มครองผู้บริโภคและเภสัชกรที่ได้รับมอบหมายในโรงพยาบาลชุมชน(๖) เภสัชกรหัวหน้ากลุ่มงานเภสัชกรรมและเภสัชกรที่ได้รับมอบหมายในโรงพยาบาลศูนย์และโรงพยาบาลทั่วไปข้อ๔ ให้บุคคลในสังกัดกรมวิทยาศาสตร์การแพทย์กระทรวงสาธารณสุข ซึ่งดำรงตำแหน่งต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติเครื่องมือแพทย์ พ.ศ. ๒๕๕๑เฉพาะในส่วนที่เกี่ยวข้องกับการเก็บตัวอย่างหรือนำตัวอย่างไปเพื่อตรวจวิเคราะห์(๑) รองอธิบดีกรมวิทยาศาสตร์การแพทย์(๒) ผู้อำนวยการสำนักเครื่องสำอางและวัตถุอันตราย(๓) ผู้อำนวยการสำนักรังสีและเครื่องมือแพทย์(๔) ผู้อำนวยการสถาบันวิจัยวิทยาศาสตร์สาธารณสุข(๕) ผู้อำนวยการสถาบันชีววัตถุ(๖) ผู้อำนวยการสำนักยาและวัตถุเสพติด(๗) ผู้อำนวยการศูนย์วิทยาศาสตร์การแพทย์(๘) นักวิทยาศาสตร์การแพทย์ระดับปฏิบัติการขึ้นไปนักฟิสิกส์รังสีระดับปฏิบัติการขึ้นไปนักเทคนิคการแพทย์ระดับปฏิบัติการขึ้นไปเภสัชกรระดับปฏิบัติการขึ้นไป นายสัตวแพทย์ระดับปฏิบัติการขึ้นไป ในสังกัดสำนักยาและวัตถุเสพติดสถาบันชีววัตถุ สำนักเครื่องสำอางและวัตถุอันตรายสำนักรังสีและเครื่องมือแพทย์ศูนย์วิทยาศาสตร์การแพทย์ และสถาบันวิจัยวิทยาศาสตร์สาธารณสุขข้อ๕[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๘ กันยายน พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุขวิวรรธน์/จัดทำ๒๔ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๑ ง/หน้า ๑/๒๗ พฤศจิกายน ๒๕๖๑
กฎกระทรวงกฎกระทรวงกำหนดให้ทางน้ำชลประทานอ่างเก็บน้ำห้วยทรายเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๙[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานอ่างเก็บน้ำห้วยทรายในท้องที่ตำบลละลมใหม่พัฒนา อำเภอโชคชัย จังหวัดนครราชสีมาภายในแนวเขตตามแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๙กรกฎาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดให้ทางน้ำชลประทานอ่างเก็บน้ำห้วยทรายเป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานอ่างเก็บน้ำห้วยทรายเป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้วิศนี/ปริยานุช/จัดทำ๙ กันยายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๘ ก/หน้า ๑๒/๗ กันยายน ๒๕๕๙
คำพิพากษาศาลฎีกาที่ 282/2478หลักกฎหมาย: ฟ้อง ตัดสิน พรรณาฟ้อง โจทก์ฟ้องขอให้ลงโทษจำเลย+ปล้น และได้พรรณาฟ้องข้อความชัดเจนว่า จำเลย+ร้ายร่างกายเขา แม้จะได้อ้างบทขอให้ลงโทษฐานทำร้ายร่างกายด้วย ศาลมีอำนาจลงดทษจำเลยฐานทำร้ายร่างกายได้คดีนี้ศาลเดิมแลศาลอุทธรณ์พิพากษาว่าจำเลยมีผิดฐานปล้นทรัพย์ตาม ม.๓๐๑ ให้จำคุกคนละ ๑๐ ปี ศาลฎีกาไม่เชื่อว่ามีการปล้น คงฟังว่า ป.จำเลยผู้เดียวทำร้าย ต.มีบาดเจ็บไม่สาหัส และเห็นว่าโจทก์ได้พรรณาข้อความในฟ้องชัดเจนแล้วว่าจำเลยทำร้าย ต.มีบาดเจ็บไม่สาหัส แม้โจทก์จะมิได้อ้างบทฐานทำร้ายร่างกาย ศาลก็มีอำนาจลงโทษจำเลยฐานนี้ได้ จึงพิพากษาว่า ป.ผู้เดียวมีผิดตาม ม.๒๕๔ ให้จำคุก ๑ ปี น.แลส.จำเลยไม่มีผิด ให้ปล่อยตัวไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 282/2478อัยยการนครปฐม -โจทก์นายแปลก นายสุข นายนุ่ม -ล ป.อ. ม. 301-254 วิฟ้อง ตัดสิน พรรณาฟ้อง โจทก์ฟ้องขอให้ลงโทษจำเลย+ปล้น และได้พรรณาฟ้องข้อความชัดเจนว่า จำเลย+ร้ายร่างกายเขา แม้จะได้อ้างบทขอให้ลงโทษฐานทำร้ายร่างกายด้วย ศาลมีอำนาจลงดทษจำเลยฐานทำร้ายร่างกายได้คดีนี้ศาลเดิมแลศาลอุทธรณ์พิพากษาว่าจำเลยมีผิดฐานปล้นทรัพย์ตาม ม.๓๐๑ ให้จำคุกคนละ ๑๐ ปี ศาลฎีกาไม่เชื่อว่ามีการปล้น คงฟังว่า ป.จำเลยผู้เดียวทำร้าย ต.มีบาดเจ็บไม่สาหัส และเห็นว่าโจทก์ได้พรรณาข้อความในฟ้องชัดเจนแล้วว่าจำเลยทำร้าย ต.มีบาดเจ็บไม่สาหัส แม้โจทก์จะมิได้อ้างบทฐานทำร้ายร่างกาย ศาลก็มีอำนาจลงโทษจำเลยฐานนี้ได้ จึงพิพากษาว่า ป.ผู้เดียวมีผิดตาม ม.๒๕๔ ให้จำคุก ๑ ปี น.แลส.จำเลยไม่มีผิด ให้ปล่อยตัวไป(นล-กฤต-อิศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ศาลเดิมแลศาลอุทธรณ์พิพากษาว่าจำเลยมีผิดฐานปล้นทรัพย์ตาม ม.๓๐๑ ให้จำคุกคนละ ๑๐ ปี ศาลฎีกาไม่เชื่อว่ามีการปล้น คงฟังว่า ป.จำเลยผู้เดียวทำร้าย ต.มีบาดเจ็บไม่สาหัส และเห็นว่าโจทก์ได้พรรณาข้อความในฟ้องชัดเจนแล้วว่าจำเลยทำร้าย ต.มีบาดเจ็บไม่สาหัส แม้โจทก์จะมิได้อ้างบทฐานทำร้ายร่างกาย ศาลก็มีอำนาจลงโทษจำเลยฐานนี้ได้ จึงพิพากษาว่า ป.ผู้เดียวมีผิดตาม ม.๒๕๔ ให้จำคุก ๑ ปี น.แลส.จำเลยไม่มีผิด ให้ปล่อยตัวไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 282/2478อัยยการนครปฐม -โจทก์นายแปลก นายสุข นายนุ่ม -ล ป.อ. ม. 301-254 วิฟ้อง ตัดสิน พรรณาฟ้อง โจทก์ฟ้องขอให้ลงโทษจำเลย+ปล้น และได้พรรณาฟ้องข้อความชัดเจนว่า จำเลย+ร้ายร่างกายเขา แม้จะได้อ้างบทขอให้ลงโทษฐานทำร้ายร่างกายด้วย ศาลมีอำนาจลงดทษจำเลยฐานทำร้ายร่างกายได้คดีนี้ศาลเดิมแลศาลอุทธรณ์พิพากษาว่าจำเลยมีผิดฐานปล้นทรัพย์ตาม ม.๓๐๑ ให้จำคุกคนละ ๑๐ ปี ศาลฎีกาไม่เชื่อว่ามีการปล้น คงฟังว่า ป.จำเลยผู้เดียวทำร้าย ต.มีบาดเจ็บไม่สาหัส และเห็นว่าโจทก์ได้พรรณาข้อความในฟ้องชัดเจนแล้วว่าจำเลยทำร้าย ต.มีบาดเจ็บไม่สาหัส แม้โจทก์จะมิได้อ้างบทฐานทำร้ายร่างกาย ศาลก็มีอำนาจลงโทษจำเลยฐานนี้ได้ จึงพิพากษาว่า ป.ผู้เดียวมีผิดตาม ม.๒๕๔ ให้จำคุก ๑ ปี น.แลส.จำเลยไม่มีผิด ให้ปล่อยตัวไป(นล-กฤต-อิศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงมหาดไทยประกาศกระทรวงมหาดไทยเรื่องเปลี่ยนแปลงเขตเทศบาลตำบลแม่พริก อำเภอแม่พริก จังหวัดลำปาง[๑] โดยที่กระทรวงมหาดไทย พิจารณาแล้วเห็นว่าสมควรเปลี่ยนแปลงเขตเทศบาลตำบลแม่พริก อำเภอแม่พริก จังหวัดลำปางโดยรับพื้นที่บางส่วนของหมู่ที่ ๑ หมู่ที่ ๒ และหมู่ที่ ๕ ขององค์การบริหารส่วนตำบลแม่พริกอำเภอแม่พริก จังหวัดลำปาง เพื่อประโยชน์ในการจัดบริการสาธารณะประกอบกับได้มีการสำรวจเจตนารมณ์ของประชาชนในท้องถิ่นตามที่กฎหมายกำหนดแล้วอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖ รัฐมนตรีว่าการกระทรวงมหาดไทยจึงประกาศให้เปลี่ยนแปลงเขตเทศบาลตำบลแม่พริกโดยให้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยฉบับนี้ทั้งนี้ ตั้งแต่บัดนี้เป็นต้นไปประกาศณ วันที่ ๓๑ มกราคม พ.ศ. ๒๕๕๖ประชา ประสพดีรัฐมนตรีช่วยว่าการกระทรวงมหาดไทยปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลแม่พริก อำเภอแม่พริก จังหวัดลำปาง ท้ายประกาศกระทรวงมหาดไทยเรื่อง เปลี่ยนแปลงเขตเทศบาลตำบลแม่พริก อำเภอแม่พริก จังหวัดลำปาง ลงวันที่ ๓๑เดือน มกราคม พ.ศ. ๒๕๕๖๒. แผนที่ท้ายประกาศกระทรวงมหาดไทย เรื่องเปลี่ยนแปลงเขตเทศบาลตำบลแม่พริก อำเภอแม่พริก จังหวัดลำปาง ลงวันที่ ๓๑ เดือนมกราคม พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๘ มีนาคม ๒๕๕๖อุษมล/ผู้ตรวจ๒๖ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๔ ง/หน้า ๑๔/๑๔ มีนาคม ๒๕๕๖